
Les 1 - Werkkaart MEMO

Description automatically generated]Aktiwiteit 1: Jou onderwyser sal 'n onlangse nuusartikel aan jou groep toewys. Lees deur jou toegewysde artikel en beantwoord die vrae hieronder. Wees bereid om jou gedagtes met die res van die klas te deel.

ARTIKEL A

	Verseker billike Covid-19-entstofverspreiding in Suid-Afrika

Suid-Afrikaanse owerhede het 'n verpligting om die menseregte van vlugtelinge, asielsoekers en mense sonder wettige dokumentasie binne hul grense, ten volle te respekteer. Dit sluit hul reg op gesondheid in. Die uitsluiting of beperking van sekere groepe se toegang tot inenting, op grond van nasionale oorsprong of verblyfstatus, sal die openbare belang en openbare gesondheidsdoelwit om die pandemie te beëindig, ondermyn. So 'n diskriminerende beleid sal waarskynlik ook nasionalistiese oortuigings laat kop uitsteek in 'n land wat reeds sukkel om jarelange voorkoms van  xenofobiese geweld te beëindig.

Diskriminasie op grond van nasionale oorsprong of verblyfregstatus sal Suid-Afrika se Grondwet en sy verpligtinge ingevolge die Konvensie oor die Uitwissing van Alle Vorme van Rassediskriminasie (CERD) en die Internasionale Verbond oor Ekonomiese, Sosiale en Kulturele Regte (ICESCR) skend. Enige uitsluitlike behandeling gebaseer op nasionale oorsprong of immigrasiestatus kan slegs as nie-diskriminerend geregverdig word as dit 'n wettige doel nastreef en proporsioneel is tot die bereiking van daardie doel.

  [https://www.hrw.org/news/2021/02/03/ensuring-equitable-covid-19-vaccine-distribution-south-africa 
Deur Dewa Mavinga. Toegangsdatum Februarie 2021]






1. Watter groep mense se regte is volgens die toegewysde artikel kwesbaar om geskend te word?  
	Vlugtelinge, asielsoekers en mense sonder wettige dokumentasie binne hul grense.



2. Hoe is hulle menseregte geskend OF hoe kan hulle menseregte in die toekoms moontlik geskend word? 
	Hulle word nie gelyk behandel nie.
Hulle kan dalk nie teen COVID-19 ingeënt word nie. 
Mense kan aan COVID-19 sterf. 
Dit kan xenofobie verhoog en dit is juis wat hul reeds affekteer.




3. Wat is jou mening / standpunt oor hoe hierdie mense behandel word / potensieel behandel sal word? Regverdig jou argument met behulp van die Handves van Menseregte. 

WENK: Aangesien jul in groepe werk, kan julle verskillende menings oor die saak hê. Indien dit die geval is, probeer om ooreenkomste in julle opinies te vind of die verskillende menings op te teken.
	Leerders se eie mening, geregverdig deur die Handves van Menseregte, wat duidelik verklaar dat almal die reg het om toegang tot gesondheidsorgdienste te hê en dit sluit die entstof in. Dit beteken dat selfs vlugtelinge en asielsoekers, wat deur die Handves van Menseregte gedek word, ingeënt moet word.
















ARTIKEL B

	Human Rights Watch beklemtoon xenofobie as 'n bedreiging vir menseregte in Suid-Afrika

Kenneth Roth, uitvoerende direkteur van Human Rights Watch, het die Human Rights Watch-World 2021-verslag voorgehou wat die menseregteprestasies van byna 100 lande regoor Afrika, Suid- en Noord-Amerika, Asië, Europa en die Midde-Ooste aandui.

'n Menseregte-kwessie wat deur die verslag in Suid-Afrika opgemerk is, is die geslagsgebaseerde geweldskrisis. GGG is deur President Ramaphosa erken as 'n tweede pandemie wat Suid-Afrika moet beveg, en dit beklemtoon dat soveel as 51% van vroue geweld in 'n intieme verhouding ervaar.

Gevolglik het die verslaggewer, Solomon Ayele Dersso, van Suid-Afrika op 12 Mei 2020 by die Afrika-kommissie vir menseregte 'n dringende beroep op die regering gedoen om die regte van kwesbare groepe te beskerm.

[https://www.dailymaverick.co.za/article/2021-01-19-human-rights-watch-highlights-xenophobia-as-a-threat-to-human-rights-in-South-Africa/
Deur Zukiswa Pikoli. Toegangsdatum: Januarie 2021]



1. Watter groep mense se regte is volgens die toegewysde artikel kwesbaar om geskend te word?  
	Vroue



2. Hoe is hulle menseregte geskend OF hoe kan hulle menseregte in die toekoms moontlik geskend word? 
	Hulle kan die slagoffers van mishandeling of geweld wees wat deur hulle lewensmaats toegedien word. 
Dit kan fisiese en emosionele skade of selfs die dood tot gevolg hê.




3. Wat is jou mening / standpunt oor hoe hierdie mense behandel word / potensieel behandel sal word? Regverdig jou argument met behulp van die Handves van Menseregte. 

WENK: Aangesien jul in groepe werk, kan julle verskillende menings oor die saak hê. Indien dit die geval is, probeer om ooreenkomste in julle opinies te vind of die verskillende menings op te teken.
	Leerders se eie mening, geregverdig deur die Handves van Menseregte, wat duidelik verklaar dat almal die reg op vryheid en sekuriteit het. Dit beteken dat vroue veilig moet voel en nie slagoffers van geslagsgebaseerde geweld moet word nie. 
OF
Elke mens het inherente waardigheid en die reg dat hierdie waardigheid gerespekteer en beskerm moet word. Dit beteken dat vroue beskerm moet word en nie slagoffers van geslagsgebaseerde geweld moet word nie. Hulle moet met waardigheid en respek deur hul lewensmaats en familie behandel word.




ARTIKEL C

	Vaalrivier rioolbesoedeling 'n krisis, menseregteskending en las vir die regering, vind kommissie

'n Verslag van 117 bladsye wat Woensdag deur die Suid-Afrikaanse Menseregtekommissie (MRK) gepubliseer is, het die "kiloliters van onbehandelde riool wat die Vaal in beslag neem" as die primêre oorsaak van die stelsel se besmetting uitgesonder. 
"Daar word aanvaar dat die nie-operatiewe en vervalle afvalwaterbehandelingsaanlegte nie in staat was om die behandeling van die riool en afvalwater wat geproduseer word, te bestuur nie.
"As gevolg hiervan het rou riool nie net in die Vaal nie, maar ook in residensiële strate, skole, huise en ander openbare gebiede in die jurisdiksie van die [Emfuleni]-munisipaliteit gevloei," lui die verslag.
Die finale verslag van die Gautengse provinsiale ondersoek na die rioolprobleem van die Vaalrivier is die hoogtepunt van 'n driejaarondersoek deur die MRK. Die MRK moes bepaal wat die omvang van die menseregteskendings, as gevolg van die besmetting, is. 
As 'n Hoofstuk 9-instelling het die kommissie ‘n mandaat om die grondwetlike demokrasie te beskerm deur die beskerming van menseregte. 
[https://www.dailymaverick.co.za/article/2021-02-17-vaalrivier-rioolbesmetting-'n-krisis-menseregte-skending-en-aanspreeklikheid-tot-die-staat-kommissie-vondste/
Deur Ayanda Mthethwa. Toegngsdatum: Februarie 2021]




1. Watter groep mense se regte is volgens die toegewysde artikel kwesbaar om geskend te word?  
	Die publiek wat in die omgewing van die Vaalrivier woon.



2. Hoe is hulle menseregte geskend OF hoe kan hulle menseregte in die toekoms moontlik geskend word? 
	Hulle kan die slagoffers van 'n gevaarlike, besoedelde omgewing wees en aan die negatiewe gevolge daarvan ly.




3. Wat is jou mening / standpunt oor hoe hierdie mense behandel word / potensieel behandel sal word? Regverdig jou argument met behulp van die Handves van Menseregte. 

WENK: Aangesien jul in groepe werk, kan julle verskillende menings oor die saak hê. Indien dit die geval is, probeer om ooreenkomste in julle opinies te vind of die verskillende menings op te teken.
	Leerders se eie mening, geregverdig deur die Handves van Menseregte, wat bepaal dat almal die reg het op 'n omgewing wat nie skadelik is vir hul gesondheid of welstand nie. Hierdie mense se reg op 'n skoon omgewing is van hulle ontneem.




















ARTIKEL D

	Konstitusionele hof verbied grootmaat-internetwaarneming in Suid-Afrika

In 'n merkwaardige uitspraak wat Donderdag gelewer is, het die konstitusionele hof die Suid-Afrikaanse regering verbied om grootmaatwaarneming van aanlynkommunikasie te verkry. Hierdeur word verhoed dat sekuriteitsagentskappe internetdata ophef. 

Hierdie soort waarneming, wat gereeld gedoen word deur agentskappe soos die Nasionale Veiligheidsagentskap in die VSA en Government Communications Headquarters (GCHQ) in die Verenigde Koninkryk, is nou onwettig in Suid-Afrika danksy die land se hoogste hof. Die agentskappe was albei gereeld aan duikboot-internetkabels gekoppel.

Die minister van staatsveiligheid het appèl aangeteken teen 'n vroeëre hooggeregshof-uitspraak oor die wettiging van grootmaatkommunikasie-waarneming. Die laer hof het reeds grootmaatwaarneming as onwettig verklaar. Die uitspraak van die konstitusionele hof beteken dat die staat nie verdere regsopsies het nie en dat enige grootmaatwaarneming voortaan onwettig en ongeldig is. 

Die hof het tot die gevolgtrekking gekom dat kennisgewing van post-waarneming die verstekposisie (default position) moet wees. Rica is gevolglik ongrondwetlik omdat dit versuim om ‘n  kennisgewing van waarnemings uit te reik sodra dit gedoen kan word sonder om die doel van waarneming in gevaar te stel, nadat dit beëindig is.
[https://techcentral.co.za/concourt-bans-bulk-internet-surveillance-in-south-africa/104749/
Deur Duncan McLeod. Toegangsdatum: February 2021]




1. Watter groep mense se regte is volgens die toegewysde artikel kwesbaar om geskend te word?  
	Die Suid-Afrikaanse publiek



2. Hoe is hulle menseregte geskend OF hoe kan hulle menseregte in die toekoms moontlik geskend word? 
	Hulle kan sien dat hul private, vertroulike kommunikasie openbaar word. Hulle sal dus hulle reg op privaatheid verloor.




3. Wat is jou mening / standpunt oor hoe hierdie mense behandel word / potensieel behandel sal word? Regverdig jou argument met behulp van die Handves van Menseregte. 

WENK: Aangesien jul in groepe werk, kan julle verskillende menings oor die saak hê. Indien dit die geval is, probeer om ooreenkomste in julle opinies te vind of die verskillende menings op te teken.
	Leerders se eie mening, geregverdig deur die Handves van Menseregte, wat bepaal dat alle Suid-Afrikaners die reg op privaatheid het, wat die privaatheid van hul kommunikasie insluit.

Aktiwiteit 2:


Kyk na die volgende twee video's oor menseregte-inisiatiewe: 
VIDEO 1: Surfers not Street Children (https://www.youtube.com/watch?v=rvFowu-7qNk) 
VIDEO 2: SUBZ Washable Sanitary Pads (https://www.youtube.com/watch?v=1bXxVM0c9V0)

Stel jou voor dat jy die uitvoerende hoof van 'n groot maatskappy is. Jy het onlangs besluit dat ‘n gedeelte van die maatskappy se winste aan een of ander liefdadigheidsorganisasie toegeken moet word. Jy het TWEE liefdadigheidsorganisasies gekies om op te fokus en wil graag hul uitkoms en doeltreffendheid assesseer. Jy het vandag twee vergaderings, een met Tom Hewitt, stigter van Surfers Not Street Children, en die ander met Susan Barnes, stigter van SUBZ Washable Sanitary Pads. 
Berei VYF vrae voor wat jy aan TOM sal vra en vyf vrae wat jy SUSAN sal vra om hul liefdadigheidsorganisasies te EVALUEER.
Onthou dat evaluering beteken om vas te stel of Surfers Not Street Children en SUBZ Washable Sanitary Pads effektiewe liefdadigheidsorganisasies is wat ‘n impak maak. Jy probeer nie meer inligting oor die organisasies uitvind nie, maar eerder hoe effektief elke organisasie is. 
NOTA AAN ONDERWYSER: Vrae moet die doeltreffendheid van die program evalueer, en nie daarop gemik wees om meer inligting oor die program in te samel nie. 

Die tabelle hieronder bevat voorbeeldvrae wat as 'n modelantwoorde gebruik kan word:

SURFERS NOT STREET CHILDREN 

	1. Deel asseblief 'n paar van die suksesverhale van straatkinders wat voordeel getrek het uit jou program.

	2. Hoeveel kinders help jy op 'n maandelikse basis?

	3. Het jou finansieringsbronne toegeneem oor die jare wat jy bedryf het?

	4. Wie ondersteun die program?

	5. Wat het die betrokke straatkinders oor die program self te sê?



SUBZ SANITARY PADS

	1. Het jy enige terugvoer ontvang van die meisies wat jy help?

	2. Het enige van die meisies se onderwysers 'n toename in hul prestasie by die skool gerapporteer?

	3. Wie befonds die program en waarom doen hulle dit?

	4. Het die program oor die jare gegroei (in terme van hoeveel meisies gehelp word)?

	5. Hoe evalueer jy die sukses van jou program?

Aktiwiteit 3:

Beantwoord in jul groepe die volgende vrae oor die twee veldtogte en berei voor om aan die klas terugvoer te gee. 

1. Watter menseregte word deur elke veldtog aangespreek? 

	Surfers Not Street Children: Reg op onderwys, reg op waardigheid en die reg op gelykheid 

SUBZ Washable Sanitary Pads: Reg op waardigheid, reg op onderwys



2. Wat is jou eerste indruk oor die doeltreffendheid van elke veldtog? Dink jy dit maak ‘n impak of nie? Verduidelik / motiveer jou antwoord. 

	Surfers Not Street Children: Die video toon 'n paar van die deelnemers in die veldtog wat gehelp is om van die strate af te kom. Hulle het eerstehandse ervaring van die veldtog / program en aangesien hul verslag positief is, blyk dit dat die veldtog 'n impak het. 

SUBZ Washable Sanitary Pads:  Hierdie video voer onderhoude met talle mense wat nie deel van die veldtog is nie, soos onderwysers en leerders. Hulle het almal positiewe verslae - positiewe verslae van 'n verskeidenheid belanghebbendes is 'n goeie teken. 

Aktiwiteit 4: Selfrefleksie

1. DRIE dinge wat ek vandag geleer het: 

	· 
· 
· 




2. TWEE dinge wat ek interessant gevind het: 

	· 
· 



3. EEN ding wat ek my onderwyser moet vra: 

	· 




                                Leerders sal verskillende antwoorde op die refleksie hê.

